**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 05-04-2021

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Δήλωση Δημάρχου Θεοδόση Νικηταρά**

**για την τήρηση των μέτρων προστασίας από την πανδημία**

Συνδημότες, συνδημότισσές μου,

όλοι γνωρίζουμε ότι η πανδημία έχει φέρει την πατρίδα μας και ολόκληρο τον κόσμο σε οριακό σημείο.

Ως άτομα, κοινωνία και οικονομία περνάμε δύσκολα.

Στο νησί μας, καταφέραμε από την αρχή αυτής της πρωτόγνωρης κατάστασης, σχεδόν να μηδενίσουμε τα κρούσματα.

Τον τελευταίο καιρό όμως βλέπουμε να έχουν αυξηθεί, με κίνδυνο για την υγεία όλων μας αλλά και για την τουριστική περίοδο που αναμένουμε.

Κατανοώ την κόπωση ενός χρόνου προσπάθειας, είμαστε όμως σε κρίσιμη καμπή.

Σήμερα, όσο ποτέ μέχρι τώρα, η στάση όλων μας θα καθορίσει τη συνέχεια.

Πρέπει να προστατεύσουμε την υγεία και την οικονομία μας.

Δεν πρέπει να επιτρέψουμε να τεθεί το νησί μας σε περιορισμό.

Να τηρούμε παντού τους κανόνες για να μη κινδυνεύσει κανείς αλλά και η εργασία όλων μας.

Η νέα σεζόν είναι καθοριστική. Θα μας επηρεάσει για τα επόμενα χρόνια.

Για αυτό η τήρηση όλων των υγειονομικών κανόνων έχει τεράστια σημασία.

Να τηρούμε τα υγειονομικά πρωτόκολλα.

Να φοράμε μάσκα παντού, να χρησιμοποιούμε αντισηπτικό, να περιορίσουμε τις κοινωνικές επαφές μας και πάνω από όλα να τηρούμε αποστάσεις.

Αυτή είναι η ευθύνη μας, δεν πρέπει να επαναπαυτούμε.

Σας καλώ σε εγρήγορση, ένταση των προσπαθειών για τη διαφύλαξη της ατομικής και δημόσιας υγείας, για τη θωράκιση της οικονομίας μας.